રહેણાંક વિસ્તારમાં બ્લેક આઉટ કરી મુંબઇ અને વડોદરા પોલીસના જોઇન્ટ ઓપરેશનમાં આતંકવાદીઓ વિરૂધ્ધ કાર્યવાહી કરવામાં આવી હોય તેવી ગુજરાતની આ સૌપ્રથમ ઘટના હતી. વડોદરામાં તે સમયે બાહોશ પોલીસ અધિકારીઓ હતા અને તેની સીધી સૂચના મુજબ હાથ ધરાયેલા આ ઓપરેશનના કારણે સમગ્ર શહેર ધ્રુજી ઉઠયું હતું. રાત્રે સાડા આઠ વાગ્યાથી સવગણ સોસાયટીમાં છુપાયેલા ત્રાસવાદીઓ તેમજ પોલીસ વચ્ચે ફાયરીંગ શરૂ થયું હતું.